Ċelebrazzjonijiet Liturġiċi mmexxija mill Arċisqof Charles J. Scicluna f'Diċembru 2019 Ħadd 1 ta' Diċembru , fl-4:30pm, l-Arċisqof Charles J. Scicluna jamministra s-Sagrament tal-Griżma lill-adolexxenti fil-Knisja Parrokkjali ta' Ħal Lija. L-Erbgħa 4 ta' Diċembru , fis-6:00pm, Monsinjur Arċisqof jiċċelebra Quddiesa fil-Knisja tal-Madonna ta' Loreto, il-Gudja, li matulha jinawgura l-pavimentar il-ġdid tal-irħam. Il-Ġimgħa 6 ta' Diċembru , fid-9:00am, Monsinjur Arċisqof jiċċelebra Quddiesa għall-istudenti tal-iskejjel tal-Istat, tal-Knisja u Indipendenti, fil-bidu tal-kampanja 'Milied Flimkien', fil-Konkatidral ta' San Ġwann, il-Belt Valletta. Il-Quddiesa tixxandar live fuq il- Youtube Channel tal‐Knisja f'Malta Is‐Sibt 7 ta' Diċembru , fis‐6:15pm, Monsinjur Arċisqof jiċċelebra Quddiesa fil-15-il anniversarju mit-twaqqif tal-parroċċa ta' Pembroke. Il‐Ħadd 8 ta' Diċembru , festa ta' Marija Immakulata, fis‐6:30pm, Monsinjur Arċisqof jiċċelebra Quddiesa fl-20 anniversarju mit-twaqqif tal-parroċċa tal-Ibraġ. It‐Tnejn 9 ta' Diċembru , fil‐5:00pm, Monsinjur Arċisqof imexxi Quddiesa li matulha ssir il-Professjoni Solenni ta' Suor Sarah Rayah fl-Ordni tas-Sorijiet Karmelitani Skalzi tal-Klawsura, fil-Knisja ta' Santa Tereża, Bormla. Is-Sibt 14 ta' Diċembru , fil-5:30pm, Monsinjur Arċisqof jiċċelebra Quddiesa għall-familji organizzata mill-GRUFAN, fil-Konkatidral ta' San Ġwann, il-Belt Valletta. Il-Quddiesa tixxandar live fuq il- Youtube Channel tal‐Knisja f'Malta It-Tlieta 17 ta' Diċembru , fid-9:00am, Monsinjur Arċisqof jiċċelebra Quddiesa fil-festa ta' San Ivo, fl-Oratorju tal-Konkatidral ta' San Ġwann, il-Belt Valletta. It-Tlieta 24 ta' Diċembru , fil-5:00pm Monsinjur Arċisqof imexxi l-ewwel għasar tal-Milied solenni fil-Konkatidral ta' San Ġwann, il-Belt Valletta u fil-5:30 p.m., jiċċelebra l-Quddiesa tal-Vġili. Fil-10:45pm jibda l-uffiċċju tal-qari li matulu ssir ukoll il-prietka tat-tfal, kif ukoll programm ta' għanjiet tal-Milied. F'nofsillejl, Monsinjur Arċisqof jiċċelebra Quddiesa Pontifikali fis-Solennità tat-Twelid ta' Sidna Ġesù Kristu, fil-Katidral tal-Imdina. Il-Quddiesa tixxandar live fuq il- Youtube Channel tal‐Knisja f'Malta L-Erbgħa 25 ta' Diċembru , jum il-Milied, fil-11:00am Monsinjur Arċisqof jiċċelebra Quddiesa Pontifikali fis-Solennità tat-Twelid ta' Sidna Ġesù Kristu, fil-Konkatidral ta' San Ġwann, il-Belt Valletta. Il-Quddiesa tixxandar live fuq il- Youtube Channel tal‐Knisja f'Malta Il-Ħamis 26 ta' Diċembru , fis-6:30pm, Monsinjur Arċisqof jiċċelebra Quddiesa fit-350 anniversarju mit-tqegħid tal-ewwel ġebla tal-Knisja Parrokkjali ta' Ħal Balzan. It-Tlieta 31 ta' Diċembru , fil-5:30pm, Monsinjur Arċisqof jiċċelebra Quddiesa ta' Radd il-Ħajr fi tmiem is-sena u jitkanta t-Te Deum, fil-Konkatidral ta' San Ġwann, il-Belt Valletta. Il-Quddiesa tixxandar live fuq il- Youtube Channel tal‐Knisja f'Malta
Ċelebrazzjonijiet Liturġiċi mmexxija mill Arċisqof Charles J. Scicluna f'Diċembru 2019